stanford-oval/wikipedia huggingface dataset:
Norsunluurannikon jalkapallomaajoukkue
Kuuluisia pelaajia

| --- | --- |
 Ibrahima Bakayako  Boubacar Barry (86 maaottelua)   Arthur Boka (88 maaottelua, 1 maali)   Wilfried Bony  Cyril Domoraud  Didier Drogba (105 maaottelua, 65 maalia)   Emmanuel Eboué  Gervinho (86 maaottelua, 23 maalia)   Gérard Gnanhouan  Max-Alain Gradel (97 maaottelua, 16 maalia)   Sébastien Haller :  Salomon Kalou (96 maaottelua, 27 maalia)   Arouna Koné  Bakari Koné  Laurent Pokou  Joël Tiéhi (50 maaottelua, 28 maalia)   Siaka Tiéné (100 maaottelua, 2 maalia)   Kolo Touré (120 maaottelua, 7 maalia)   Yaya Touré (101 maaottelua, 19 maalia)   Abdoulaye Traoré (90 maaottelua, 49 maalia)   Didier Zokora (123 maaottelua, 1 maali)
Entisiä päävalmentajia

Otto Pfister 1982–1985
Radivoje Ognjanović 1989–1992
Philippe Troussier 1993
Henryk Kasperczak 1993–1994
Pierre Pleimelding 1994–1996
Robert Nouzaret 1996–1998, 2002–2004
Patrick Parizon 1999–2000
Henri Michel 2004–2006
Uli Stielike 9/2006–1/2008
Gérard Gili 1–5/2008
Vahid Halilhodžić 5/2008–2/2010
Sven-Göran Eriksson 3–6/2010
François Zahoui 6/2010–5/2012
Sabri Lamouchi 5/2012–7/2014
Hervé Renard 7/2014–7/2015
Michel Dussuyer 7/2015–1/2017
Marc Wilmots 2017
North American AJ Savage

| North American AJ Savage |
| --- | --- |
 Ensimmäinen tuotantosarjan AJ Savage -lentokone. Kuvattu Kalifornian yläpuolella vuonna 1950.
Tyyppi:  pommikone
Alkuperämaa:   Yhdysvallat
Valmistaja:  North American Aviation
Ensilento:  1948
North American AJ Savage (myöhempänä A-2 Savage) on Yhdysvaltain laivaston raskas pommituskone. Koneen suunnittelija ja valmistaja oli North American Aviation. Ensilento tapahtui vuonna 1948.
Konetyyppi oli käytössä Yhdysvaltain laivastossa vuosina 1950–1960. Historiallisessa mielessä mainittuna, AJ Savage lienee ensimmäinen laivastopommittaja, joka kykeni kuljettamaan yhden ydinpommin. Konetyypin seuraaja oli Douglas A-3 Skywarrior. Savagella ei ollut suoranaisia edeltäjiä B-25 Mitchelliä lukuun ottamatta. Tyypillä osoitettiin ensi kerran, että lentotukialuksia käyttävä raskas lentokone kykeni tehokkaaseen pommitukseen. Koneen miehistön määrä oli 3 henkeä.
Konetyyppi oli rakenneratkaisultaan trapetsisiipinen ylätaso, ja peräsin oli rakenteeltaan perinteinen. Jokseenkin harvinainen sekamoottorinen voimalaitejärjestely kuvaa hyvin kehitysaikakauden murroskautta. Kone oli kolmimoottorinen: siinä oli kaksi mäntämoottoria ja yksi suihkumoottori. Molemmat 2 400 hevosvoiman tehoista, turboahdettua Pratt & Whitney R-2800 -tähtimoottoria, jotka kaksirivisiä ja 18-sylinterisiä, sijaitsivat koneen siivissä. Allison J-33 -suihkumoottori sijaitsi koneen perärungossa. Näiden avulla kone kykeni saavuttamaan 760 km/h huippunopeuden. Se saavutettiin vasta pommituskohteen lähestyessä. Omalle aikakaudelleen sovellettuna, tuo saavutus oli varsin hyvää tasoa.
Savagen ainoa aseistus oli sen 5 400 kilogramman pommikuorma. Yksi ydinpommi oli mahdollista kuljettaa. Konetyyppiä käytettiin myös tiedustelukoneena sekä ilmatankkaukseen. Kone osallistui Korean sotaan.
Aiheesta muualla

Kuvia tai muita tiedostoja aiheesta North American AJ Savage Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Oulun Palloseura (jääpallo)

| Oulun Palloseura |
| --- | --- |

Perustettu:  1925
Lakkautettu:  2010
Kotikunta:  Oulu
Kotikenttä:  Pakkalan kenttä
Värit:           
 Kultaa:  7 (1953, 1956, 1960, 1961, 1962, 1963, 1964)
 Hopeaa:  10 1945, 1947, 1948, 1950, 1951, 1952, 1955, 1957, 1958, 1959)
 Pronssia:  5 (1949, 1954, 1965, 1967, 2009)
Oulun Palloseura (OPS), perustettiin vuonna 1925 jalka- ja jääpalloseuraksi.
Jääpallon mestaruussarjassa OPS pelasi ensimmäistä kertaa vuonna 1941. Vuosikymmenen lopulla se nousi maan huipulle ja oli useasti mitalella. Ensimmäisen SM-kultansa OPS voitti 1953, kun se uusintaottelussa mestaruudesta voitti Veiterän 3-2. Seuran suurimat menestysvuodet sijoittuvat 1960-luvulle; OPS voitti vuosina 1960-64 viisi perättäistä SM-kultaa. Vastaavaan mestaruusputkeen ei ole yltänyt vielä mikään muu seura sarjamuotoisen SM-sarjan historian aikana. Vuosina 1948-67 OPS oli mitalikolmikon ulkopuolella vain kahdesti. Kauden 1966-67 pronssimitalin jälkeen seuraavaa mitalisijoitusta saatiin odottaa vuoteen 2009 asti, jolloin OPS saavutti pronssia. Kauden 2009-2010 jälkeen OPS ilmoitti lakkauttavansa jääpallon edustusjoukkueensa.
Oceanside

| Oceanside |
| --- | --- |

 Oceanside Kalifornian ja San Diegon kartoilla
 Oceanside
 Koordinaatit: 33°12′42″N, 117°19′33″W 
Valtio:  Yhdysvallat
Osavaltio:  Kalifornia
Piirikunta:  San Diego
Kaupunkioikeudet:  1888
Korkeus:  20 m
Väkiluku (2010):  167 086
Aikavyöhyke:  UTC-8
 – Kesäaika:  UTC-7
 
 https://www.ci.oceanside.ca.us 
Infobox OKVirheellinen NIMI-arvo: 
Oceanside on  kaupunki Kalifornian osavaltiossa Yhdysvalloissa. Se sijaitsee Tyynenmeren rannalla noin 55 kilometriä San Diegosta pohjoiseen.
Kaupunki oli aluksi rantalomakohde, jossa tehtiin kauppaa maataloustuotteilla. Se alkoi kasvaa vuonna 1942, kun sen pohjoispuolelle perustettiin merijalkaväen tukikohta.
Kaupungissa oli vuoden 2010 väestönlaskennan mukaan 167 086 asukasta. Vuoteen 2015 mennessä väestön arvioitiin lisääntyneen yli  175 000:een.
Oceansiden rantaa
Andrew Jackson Myers; kaupungin perustaja
Oceanside Boulevard
Oceansiden kaupungintalo
Laituri Oceansiden rannalla
Oceanside Marina
Aiheesta muualla

Kuvia tai muita tiedostoja aiheesta Oceanside Wikimedia Commonsissa
PCP

PCP on lyhenne ainakin seuraavista:
fensyklidiini, päihteenä käytetty kemiallinen yhdiste
pentakloorifenoli, torjunta- ja desifiointiaineena käytetty kemiallinen yhdiste
pneumokystiskeuhkokuume, sairaus
Portugalin kommunistinen puolue (Partido Comunista Português), puolue Portugalissa
Perun kommunistinen puolue (Partido Comunista de Peru) eli Loistava polku, sissiliike Perussa
Perulainen kommunistinen puolue (Partido Comunista Peruano), puolue Perussa
Paraguayn kommunistinen puolue (Partido Comunista Paraguayo), puolue Paraguayssa
Príncipen lentoasema (IATA-koodi), lentoasema São Tomé ja Príncipella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PCP”, voi hakea sivunnimihaulla, laajalla sivunnimihaulla tai tekstihaulla.
Näärännäppy

Näärännäppy silmäluomessa
Näärännäppy (hordeolum) on Meibomin rauhasen eli silmäluomen talirauhasen tulehdus. Se voi esiintyä luomen reunalla ja sisällä, ja se voi kehittyä pidempiaikaiseksi luomirakkulaksi.
Oireet

Näärännäppy on silmäluomeen tuleva äkillinen talirauhasen tulehdus. Tulehdus aiheuttaa luomen reunaan tai sisään nopeasti kehittyvän kohdan, jota aristaa ja joka on turvonnut. Siinä on myös punoitusta, ja siitä voi valua märkää. Punoitus ja turvotus saattavat levitä koko luomen alueelle.
Ennen nääränäpyn ilmaantumista luomeen voi kehittyä vähitellen suureneva, kovan tuntuinen patti. Tässä vaiheessa varsinaiset oireet puuttuvat, ja patti on yleensä kivuton ja selvärajainen.
Näärännäppy voi kehittyä luomirakkulaksi, joka on pitkäaikaisempi luomirauhasen tulehdus.
Hoito

Näärännäppy paranee yleensä itsestään. Pitkittyneen tai oireiltaan pahentuneen näärännäpyn hoidoksi lääkäri voi määrätä antibioottitippoja.
Nimi ja kansanperinne

Suomen kielessä näärännäppy on yleisin nimitys silmäluomen talirauhasen tulehdukselle. Murteissa se on ollut tavallinen erityisesti Savossa, Keski-Suomessa, Kainuussa ja Pohjanmaalla. Länsi-Suomessa on puhuttu naarannapista, ja nimestä on olemassa muitakin variaatioita. Sanojen levinneisyyden perusteella ’näärä’-alku on ’naara’-alkua vanhempi. ’Näärä’-sanan merkitys on hämärä, mutta se voi olla muuttunut äänteellisesti läheiseen narttua tarkoittavaan ’naara’-sanaan. Nimityksessä naarannappi ja joissain murteissa käytetyt termit näärännänni, näärännännä ja kissantissi liittyvät naarassukupuoleen.
Näärännäppy on johtunut kansanuskomusten mukaan muun muassa siitä, että näpyn saanut henkilö on tirkistellyt avaimenreiästä kuhertelijoita tai käymälän alta tarpeillaan käyvien takapuolia tai katsellut toisen sukupuolen paljaita sukuelimiä. Näärännäpyn pystyi parantamaan uskomusten mukaan muun muassa pyyhkäisemällä kissan- tai koiranhännällä, painamalla silmä lehmän hännänalukseen tai kultasormuksella.
Aiheesta muualla

Kuvia tai muita tiedostoja aiheesta Näärännäppy Wikimedia Commonsissa
"Sharre-kuahtte" tikuista tehty "kotanen" poltetaan (tässä sanin päällä) näärännäpyn poistamiseksi Petsamossa 1937.
Ostoskanava

| Ostoskanava |
| --- | --- |
 MTV3-kanavalla esitetyn Ostoskanava-ohjelman tunnus, jota käytettiin vuodesta 1996 lähtien aina 15. marraskuuta 2013 asti. Tunnuksessa soivaa musiikkia ei enää käytetty vuoden 2001 jälkeen.
Tyyli:  televisiomainokset
Verkko:  Suomi: Kolmoskanava (1992) MTV3 (1993–2023) Sub, Ava, TV5, Kutonen, Frii
Esitetty:  Suomi: 1992 –
Ostoskanavat ovat mainosrahoitteisilla televisiokanavilla näkyviä televisio-ohjelmia, joissa markkinoidaan erilaisia tuotteita. Kyseiset tuotteet ovat uusia Suomen markkinoilla, ja ovat alun perin yleensä esimerkiksi Yhdysvalloista, mutta niissä on markkinoitu myös suomalaisia tuotteita. Alkuaikoina myytäviä tuotteita olivat muun muassa veitset ja aurinkolasit.
Suomen televisiossa Ostoskanava-ohjelmaa alkoi esittää ensimmäisenä Kolmoskanava 7. syyskuuta 1992. Kolmoskanavan elinkaaren päätyttyä, ohjelma siirtyi MTV3-kanavalle, jota on esitetty vuodesta 1993 lähtien. MTV3 ja Sub esitti 2010-luvun alkupuoliskolta kesäkuuhun 2023 asti ohjelmaa nimeltä Ostoskanava Tvins.com. Televisiokanavat Nelonen, TV5, Kutonen ja Frii esittävät ohjelmaa nimeltä Valitut Palat Collection.  Valitut Palat Collection pyörii nykyään myös Nelosella. Samaa konseptia noudattava ohjelma oli aikaisemmin myös Nelosen, Jimin, Livin ja Nelonen Plussan ohjelmistossa nimellä Ostosruutu.
Esimerkkejä ostoskanavalla markkinoiduista tuotteista

Aromipesä -haudutusastia
Simply the Best of the 80’s -kokoelmalevy
Passeli -ostoreskontraohjelma
Kritiikkiä

Kuluttajatutkimuskeskuksen erikoistutkijan Kaarina Hyvönen mukaan ostoskanavilla myytäviä tuotteita markkinoidaan kuluttajille siten, että niissä on jokin erityis- tai lisäominaisuus, jota ei löydy lainkaan perinteisen kaupan tuotteista. Luvattuja tuotteiden hyviä ominaisuuksia usein liiotellaan, ja toistetaan usein mainoksen aikana. 1990-luvulla tehdyssä tutkimuksissa kuluttajien arviot ja näkemykset ostoskanavilla myytävistä tuotteista vaihtelivat. Kuluttajista suurimman osan mukaan tuotteet eivät sovellu siihen, mihin niitä on tarkoitus käyttää. Osa tutkimukseen osallistuneista oli sitä mieltä, että myytävät tuotteet eivät ollet tarpeellisia, että olisivat tilanneet niitä itselleen, kun taas osa kuluttajista piti tuotteita hyvänlaatuisina.
Aromipesä-haudutusastiaa markkinoitiin Ostoskanavalla.
Ostosten palautusoikeus EU-alueella

Ostosten palautusoikeus EU-alueella tarkoittaa kuluttajalle sitä, että hänellä on EU:n alueella samat palautusoikeudet kuin Suomessa. Oikeudet ovat voimassa, kun kauppaa käydään Euroopan unionin sisällä. Samoja säännöksiä noudattavat kaikki EU:n 28 jäsenmaata sekä Islanti, Liechtenstein ja Norja.
Ostosten palauttaminen

EU:ssa on oikeus perua etämyyntituotteen kauppa 14 päivän kuluessa ostotapahtumasta. Sääntö pätee aina, kun tuotteita ostetaan muuten kuin käymällä fyysisessä kaupassa. Harkinta-aika päättyy 14 päivää tuotteen toimittamispäivän jälkeen. Jos harkinta-aika kuitenkin muuten päättyisi yleisenä vapaapäivänä, harkinta-aika jatkuu seuraavaan arkipäivään asti. Kuluttaja voi perua tilauksen mistä hyvänsä syystä, myös siitä, että hän on vain sattunut muuttamaan mielensä. Peruuttamisesta on aina kuitenkin ilmoitettava. Tuotetta ei voi kuitenkaan palauttaa ilmoittamatta kaupan purkamisesta.
Myyjän on palautettava rahat kuluttajalle 14 päivän kuluessa siitä, kun ilmoitus on vastaanotettu. Myyjä voi lykätä rahojen palauttamista, jos tuotetta ei ole saatu takaisin tai jos ei ole näyttöä siitä, että se on lähetetty takaisin. Palautukseen tulee sisältyä myös kaikki toimituskulut, jotka on ostosten yhteydessä maksettu. Myyjä voi kuitenkin periä maksun lisätoimituskuluista, jos asiakas on erikseen pyytänyt pika- tai erikoistoimitusta.
Kuluttajan on maksettava tuotteen palautuskulut.
Aiheesta muualla

Euroopan kuluttajakeskus (ECC) Suomessa
Ostovelka

Ostovelka on ostamisesta syntynyt velka. Asiakkaan tulee maksaa myyjälle tavaran toimittamisen jälkeen. Asiakkaalle annetussa laskussa on merkittynä maksuaika, joka tarkoittaa aikaa, jonka sisällä yritys toivoo maksun tapahtuvan. Ostovelan vastapuoli on myyntisaaminen, joka syntyy tavaran myyjälle. Ostovelat ovat yrityksen taseessa ja niitä seurataan kirjanpidossa, usein erityisessä ostoreskontrassa.
Ostovelkojen määrän muutos vaikuttaa positiivisesti tai negatiivisesti kassavirtalaskelmaan.
Ostovelkojen kiertoaika

Ostovelkojen kiertoaika kertoo ostolaskun keskimääräisen maksuajan päivissä:
Jos ostovelkojen kiertoaika on pidempi kuin myyntisaamisten kiertoaika, se on hyvä asia: yritys saa toimittajiltaan rahoitusta enemmän kuin antaa sitä omille asiakkailleen.
Ostolaskujen rahoitus

Confirming tai käänteinen factoring on ostolaskujen rahoitusta.
PCR (täsmennyssivu)

PCR voi tarkoittaa seuraavia:
fosfokreatiini (lyh. PCr), fosforiyhdiste
kuvatarkkaamo (lyh. PCR), televisiotuotantotilojen, televisiostudion tai ulkotuotantoauton yksikkö
polymeraasiketjureaktio (engl. polymerase chain reaction , lyh. PCR), molekyylibiologian menetelmä
qPCR, kvantitatiivinen tosiaika-PCR (engl. quantitative real-time PCR)
RT-PCR, käänteistranskriptaasi-PCR (engl. reverse transcription PCR)
RT-qPCR, kvantitatiivinen käänteistranskriptaasi-PCR (engl. reverse transcription quantitative real-time PCR)
Romanian kommunistinen puolue (rom. Partidul Comunist Român, lyh. PCR), poliittinen puolue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PCR”, voi hakea sivunnimihaulla, laajalla sivunnimihaulla tai tekstihaulla.
PCU

PCU tarkoittaa seuraavia asioita:
PCU, englannin sanoista Passenger Car equivalent Unit, liikennesuunnittelun vertailuyksikkö
PCU, englannin sanoista Packet Control Unit, GSM-standardin osa
PCU, elokuva vuodelta 1994
Picayune Municipal Airport, IATA-koodi PCU, lentokenttä Mississippissä Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PCU”, voi hakea sivunnimihaulla, laajalla sivunnimihaulla tai tekstihaulla.
Paavimobiili

Paavi Benedictus XVI paavimobiilissa.
Paavimobiili on auto, jota paavi käyttää liikkuessaan julkisesti ulkona. Sen jälkeen kun paavi Johannes Paavali II yritettiin murhata vuonna 1981, käytti paavi pääasiassa erikoisvalmisteisella lasilla suojattua autoa. Paavi Franciscus ei kuitenkaan edeltäjistään poiketen mielellään käytä luodinkestävää autoa, koska se erottaa hänet ihmisistä.
Aiheesta muualla

Kuvia tai muita tiedostoja aiheesta Paavimobiili Wikimedia Commonsissa
Nortel Networks

| Nortel |
| --- | --- |

Yritysmuoto:  julkinen osakeyhtiö
ISIN:  CA6565685089
Perustettu:  1895
Toimitusjohtaja:  CEO: -
Kotipaikka:  Brampton, Kanada
Toimiala:  tietoliikennelaitteistot
Liikevaihto:   10,95 miljardia USD (2007)
Henkilöstö:  33 700
Kotisivu:  www.nortel.com
Infobox OKVirheellinen NIMI-arvo: 
Nortel oli maailmanlaajuinen, yli 150 maassa toiminut tietoliikenneyritys. Vuonna 2009 sen palveluksessa oli lähes 34 000 työntekijää ja vuotuinen liikevaihto oli noin 10 miljardia Yhdysvaltain dollaria. Yhtiö valmisti tietoliikennelaitteita yritysten ja operaattoreiden käyttöön. Tuotteisiin kuuluivat muun muassa optiset tietoliikennelaitteet, reitittimet, kytkimet, palomuurit, VPN-laitteet, perinteiset ja VoIP-puhelinvaihteet, puhelinkeskukset, matkapuhelinverkot sekä multimediapalvelimet.
Historia

Nortel perustettiin yhtiömuotoisena vuonna 1895, mutta itse asiassa yhtiön alkujuuret ulottuvat aina vuoteen 1877. Tuolloin Alexander Graham Bell patentoi puhelimen Kanadassa ja niiden kehittämiseksi perustettiin Northern Electric Laboratories. Nortel kehitti mm. maailman ensimmäisen X.25 datakytkimen vuonna 1976, maailman ensimmäisen digitaalisen puhelinkeskuksen, DMS-100, vuonna 1979 sekä optisen kuidun käyttöön perustuvan siirtojärjestelmän (WDM) 1960-luvulla. Toimittanut maailman ensimmäisen kaupallisen 3G (UMTS) -järjestelmän. 
Viimeiseksi läpimurroiksi jäivät kaupallinen 40G/100G teknologia optisiin verkkoihin sekä Live LTE -mobiiliverkko vuonna 2008.
Tammikuussa 2009 yhtiö haki suojaa velkojiltaan Yhdysvaltain konkurssilain mukaisesti Chapter 11 pykälän nojalla. Tämän jälkeen yhtiö pilkkoi toimintonsa ja on myynyt osat huutokauppamenettelyn kautta eniten tarjoaville.
Vuonna 2017 konkurssioikeudenkäynti päättyi, kun oikeuden päätöksellä Nortelin velkojille sovittiin maksettavaksi yli 7 miljardia dollaria.
Aiheesta muualla

Nortel (englanniksi)
Nortel
LG-Nortel JV (Arkistoitu – Internet Archive)
Innovative Communications Alliance (Nortel – Microsoft) (Arkistoitu – Internet Archive)
Commons Avaya
Wikimedia Commonsissa on kuvia tai muita tiedostoja aiheesta .
The Bobby Vinton Treasury

| The Bobby Vinton Treasury Bobby Vinton |
| --- | --- | --- |

Kokoelmalevyn tiedot
 Julkaistu: 1973
 Formaatti: LP
 Tyylilaji: pop
 Levy-yhtiö: Columbia
Bobby Vintonin muut kokoelmalevyt
| Bobby Vinton’s All-Time Greatest Hits 1972 | The Bobby Vinton Treasury 1972 | The Many Moods of Bobby Vinton 1974 |
The Bobby Vinton Treasury on vuonna 1973 julkaistu kuuden LP-levyn kokoelma Bobby Vintonilta.
Kappaleet > LP 1

Blue Velvet
My Cries For You
This Guy's In Love With You
My Elusive Dreams
Silhouettes
To Know You Is To Love You
Just A Little Lovin'
First Time Ever I Saw Your Face
Raindrops Keep Fallin' On My Head
Mr. Blue
Kappaleet > LP 2

I Love How You Love Me
There! I've Said It Again
Roses Are Red
Days Of Sand And Shovels
I Can't Stop Loving You
Song Sung Blue
I Apologize
Dear Heart
Oh How I Miss You Tonight
Whose Garden Was This
Mr. Lonely
Kappaleet > LP 3

Sealed With A Kiss
Blue On Blue
Twelfth Of Never harlow
Theme From Harlow
To Each His Own
Mr. Lonely
Come Softly To Me
My Song Of Love
The Shadow of Your Smile
L-O-N-E-L-Y
Kappaleet > LP 4

End Of The World
My Special Angel
It's All In The Game
Try A Little Tenderness
Have You Ever Been Lonely
In The Still Of The Night
Our Day Will Come
Just As Much As Ever
My Foolish Heart I'll Never Smile Again
Kappaleet > LP 5

Ev'ry Day Of My Life
Too Young
No Arms Can Ever Hold You
When I Fall In Love
Goodnight My Love
Lavender Blue
This Is My Song
Have I Told You Lately That I Love You
Crying
You're Nobody 'Till Somebody Loves You
Kappaleet > LP 6

For All We Know
Who's Sorry Now
Over The Mountain
Please Help Me I'm Fallin
Long Lonely Nights
Unchained Melody
Coming Home Soldier
Over & Over
Please Love Me Forever
My Heart Belongs To Only You
For All We Know
Who's Sorry Now
Over The Mountain
Please Help Me I'm Fallin
Long Lonely Nights
Unchained Melody
Coming Home Soldier
Over & Over
Please Love Me Forever
My Heart Belongs To Only You
Paavin tiara

Paavin tiara, joskus myös 'kolmitiara' (lat. triregnum), on paavin kruunu ja yksi paavillisista tunnusmerkeistä. Paavillisia tiaroja on ollut olemassa useita kappaleita keskiajalta alkaen.
Historia

Tiaran historia on osittain tuntematon, mutta paavi Gregorius I:n (virassa 590–604) tiedetään käyttäneen muodoltaan nykyistä tiaraa muistuttavaa päähinettä. Tämä malli oli vielä yksinkertainen tiara. Toinen tiara lisättiin päähineeseen paavi Bonifatius VIII:n virkakauden (1294–1303) aikana.
Kirkollisista maalauksista tiedetään paavi Klemens V:n (virassa 1305–1314) käyttäneen nykyisen mallista kolmikerrallista tiaraa.
Paavi Paavali VI (1963–1978) on toistaiseksi viimeinen kolminkertaisella tiaralla kruunattu paavi. Paavali VI oli saanut uuden uutukaisen tiaransa lahjoituksena ja kruunajaisten jälkeen hän määräsi tiaransa myytäväksi ja saadut rahat jaettiin köyhille.
Paavi Benedictus XI (1303-1304) päässään kaksitiara.
Paksu-Bertta

| Paksu-Bertta |
| --- | --- |
 Paksu-Bertta
Aseen tyyppi:  Haupitsi
Alkuperämaa:  Saksa
Palvelushistoria
Sodissa:  ensimmäinen maailmansota
Valmistushistoria
Suunnittelijat:  Fritz Rausenberger
Suunniteltu:  Krupp
Valmistajat:  Krupp
Valmistusvuodet:  1912–1918
Tekniset tiedot
"Paksu-Bertta" (saks. Dicke Bertha) oli ensimmäisen maailmansodan aikainen saksalainen 42 cm:n L/14-mallin haupitsi.
Kruppin asetehtaan pääsuunnittelija Fritz Rausenberger suunnitteli tykin 1900-luvun alussa. Gustav Krupp von Bohlen und Halbach, Kruppin teollisuussuvun pää nimesi tykin vaimonsa Berthan mukaan. Ensimmäinen Paksu-Bertta valmistui joulukuussa 1913. Maaliskuussa 1914 se esiteltiin keisari Vilhelm II:lle, joka oli kovasti vaikuttunut uudesta aseesta. Haupitsin kranaatit painoivat 820 kg. Sen suurin kantama oli 15 km ja koro 80 astetta. Vain 30 rakennettiin ja niitä käytettiin mm. Verdunin taistelussa 1916.
Nimeä "Paksu-Bertta" käytetään usein virheellisesti myös 38 cm:n SKL/45 "Langer Maxista" ja 21 cm:n L/176 Paris-Geschützista (Pariisi-tykki tai Kaiser Wilhelm Geschütz), joka oli Pariisin tulitukseen käytetty rautatietykki.
Paksu-Bertta
Aiheesta muualla

A. Anthos : Paksu Bertha 42 sm. mörssäri, Hakkapeliitta, 08.10.1927, nro 41, s. 13, Kansalliskirjaston digitaaliset aineistot
Oiran

Hokusain teos: oiran ja kamuro
Oiran (花魁) oli japanilainen korkean luokan kurtisaani. Sana oiran koostuu kahdesta kanjista: 花 merkitsee kukkaa ja 魁 "muiden edellä". Oiran-traditio jatkuu osin nykypäivään saakka, sillä Kiotossa elää vielä naisia, jotka haluavat pitää perinnettä yllä, tosin ilman seksuaalista osaa työnkuvasta.[lähde? ]
Oiran-kulttuuri alkoi Edo-kaudella (1600–1868). Tuolloin laadittiin lakeja, jotka eristivät bordellit erillisille alueilleen pois kaupunkien keskustoista. Suurimmissa kaupungeissa nämä alueet olivat Kioton Shimabara, Osakan Shimmachi ja Edon (nykyisin Tokio) Yoshiwara. Kurtisaanien kesken syntyperällä ei ollut väliä: hierarkia perustui täysin yksilöiden taitoihin, ulkonäköön ja saavutuksiin. Tayūt (太夫 tai 大夫, tayū, "suuri aviomies") olivat oiraneista korkea-arvoisimpia ja heidän katsottiin olevan sopivia jopa daimyōiden viihdyttäjiksi.[lähde? ]
Oiran viihdytti asiakkaitaan tanssin, musiikin, runouden, kalligrafian ja älykkään keskustelun keinoin samaan tapaan kuin geisha, mutta oiran saattoi myös kutsua geishan viihdyttämään itseään ja vieraitaan.[lähde? ]
Kamuro

Yoshiwarassa eli myös kamuroita, jotka olivat oiraneiden apulaistyttöinä työskenteleviä lapsia. Heidät myivät bordelliin 5–9 vuoden iässä joko köyhät tai tyttärelleen muuten oiranin uraa toivovat vanhemmat, ja he aloittivat kamuron työn tavallisesti määräaikaisella työsopimuksella. Noin 12–17-vuotiaina he saattoivat ryhtyä itse oiraneiksi, jos heidät palkannut bordelli oli yhä halukas jatkamaan työsuhdetta. Kamuron tehtäviin kuului oman oiraninsa eli isonsiskonsa avustaminen, asioilla juokseminen ja ainakin tietyssä määrin asiakkaiden kanssa kommunikointi. He oppivat askareidensa yhteydessä sosiaalista vuorovaikutusta ja oiranin työstä. Lisäksi he saivat opetusta kalligrafiassa ja musiikissa. Heidän ylläpitonsa maksoi heidän oiraninsa.
Kamurot olivat oiraneille erityisiä statussymboleita. 1700-luvulla tehdyn lakimuutoksen jälkeen korkea-arvoisimmilla kurtisaaneilla saattoi olla kaksikin kamuroa, kun taas matala-arvoisemmilla kurtisaaneilla vain yksi. Kamuropari nimettiin ja vaatetettiin tavallisesti samannäköisesti tai -tyylisesti.
Oiran 1860-luvulla.
Oiraneita vuonna 1917.
Oiraniksi pukeutunut näyttelijä.
Korkealuokkainen oiran eli tayū.
Oiran ja kamuroita.
Esiintyvä oiran.
Teemapuistoon rakennettu salonki, jollaisessa oiran otti asiakkaansa vastaan.